CELEX: 32017R0337
Language: da
Date: 2017-02-27 00:00:00
Title: Kommissionens gennemførelsesforordning (EU) 2017/337 af 27. februar 2017 om ændring af forordning (EF) nr. 1375/2007 om indførsel af restprodukter fra fremstilling af majsstivelse fra USA

28.2.2017   
            
            
               DA
            
            
               Den Europæiske Unions Tidende
            
            
               L 50/42
            
         KOMMISSIONENS GENNEMFØRELSESFORORDNING (EU) 2017/337
   af 27. februar 2017
   om ændring af forordning (EF) nr. 1375/2007 om indførsel af restprodukter fra fremstilling af majsstivelse fra USA
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 178, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 1375/2007 (2) fastsættes der bestemmelser, der skal sikre, at restprodukter fra fremstilling af majsstivelse importeret fra USA er i overensstemmelse med den fastlagte tolddefinition. Bilag I til samme forordning indeholder et standardoverensstemmelsescertifikat udstedt af vådmølleindustrien i USA.
            
         
               (2)
            
            
               Det er nu en anden virksomhed, der bekræfter modtagelsen af producentcertifikaterne og udsteder overensstemmelsescertifikaterne. Virksomhedsnavnet på overensstemmelsescertifikatet skal derfor ændres i overensstemmelse hermed.
            
         
               (3)
            
            
               Det bør fastsættes, at certifikater, der er udstedt før nærværende forordnings ikrafttrædelsesdato, fortsat kan anvendes.
            
         
               (4)
            
            
               Forordning (EF) nr. 1375/2007 bør derfor ændres.
            
         
               (5)
            
            
               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   I bilag I til forordning (EF) nr. 1375/2007 erstattes modellen »Certificate of Conformity« med modellen i bilaget til nærværende forordning.
   Artikel 2
   Certifikater, der er udstedt i overensstemmelse med forordning (EF) nr. 1375/2007 før nærværende forordnings ikrafttræden, er fortsat gyldige.
   Artikel 3
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. februar 2017.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Kommissionens forordning (EF) nr. 1375/2007 af 23. november 2007 om indførsel af restprodukter fra fremstilling af majsstivelse fra USA (EUT L 307 af 24.11.2007, s. 5).
   
      BILAG